Zugkreuzung

È **Zugchrützig** (i dè Schwiz **Zugschrützig**) isch s Uuswychè vo zwei Züüg, wo uffenander zuefaare, uff eingleisigè Streggè in èm Baanhof, sofèrn è Uuswychgleis exischtyrt. Dè abchürzende Fachuusdrugg **Chrützig** wörd im gsamte dütschè Sprõchruum asè bruucht. D Vofaarè für d sichere un flüssige Durchfüürig vo dè Zugchrützigè sin i dè Faardiènschtvorschrift! feschtglait.

## Faarblaan
Bi dè Konschtruktion vom Bildfaarblaan von èrè Streggi wörd feschtglait, a wellè Ort Züüg chrützèd un wellè Zug uff dè Gegèzug wartè muè. Im Buèchfaarblaan vo jedèm Zug isch dè Ort vo dè Zugchrützig un d Nummèrè vum chrützendè Zug vomèrkt. Uff Nebbèbaanstreggè i dè Schwiz isch es au übblich, dass beidi bedeiligtè Züüg glychzitig langsam i dè Chrützigsbaanhof yfaarè un ooni Aahaaltü d Faart fortsetzèd. Sell Vofaarè isch z Dütschland im allgemeinè wegè dè uugnüègendè Durchrutschwäg uzuèlässig.
S Dräffè vo zwei Züüg i eim Baanhof wörd nit zletscht als *Zugchrützig* benamst, well dèsell Vorgang im Bildfaarblaan i dè Regèl als *X*, wiè nè Chrütz, dargschtellt wörd.

## Normali Form vo dè Zugchrützig
Bim normale Chrüze muè i dè Regèl ein vo dè beidè Züüg aahaaltè un wartè, bis dè Gegèzug dè Chrützigsbaanhof erreicht hèt. S Aahaltè cha deby uff zwei Artè durrègfüürt wörrè:
* sequentielles Chrützè: dè Zug, wo früèner d Baanhofsyfaart bassyrt, chriègt d Yfaarerblaubnis, abber kei Uusfaarerlaubnis, d. h. s Uusfaarsignal zeigt dè *Halt*-Signaalbegriff. Dè schpôter ydrèffende Gegèzug chriègt a sim Yfaartssignaal so lang *Halt* signalisyrt, bis dè èrscht Zug am Baanschteig aaghaltè hèt. Èrscht denn erlaubt s Yfaarsignaal vum zweitè Zug sellèm d Yfaart. Sèll Vofaarè isch relatyv sicher, well dè glychtzitige Gebruuch vom Durchrutschwäg asè vohinderèt wörd, s bruucht abber è zuèsätzlichs Aahaltè un Aafaarè vom zweitè Zug.
* sǜnchrones Chrützè: beidi Züg faarèd glychzitig in Baanhof y, d. h. beidi Yfaarsignal stô uff *Langsamfaart*, beidi Uusfaarsignal uff *Halt*. Dõdezuè ghört au è spitzigi Chrützig, wo d Faarschtrõß zügig nõch dè Yfaart vo beidè Züüg für d Uusfaart ygschtellt wörd, è zwingendi Voruussetzig für d Uusfaart uss èm Baanhof. Nǒchdeil vo sellèm Vofaarè isch è möglichi Flankèfaart, wenn dè èrscht Zug durch s Uusfaarsignal durrèrutscht, well dè Durchrutschwäg nu no minim isch.

## Bsunderi Form vo dè Zugchrützig
### Luftchrützig
È Luftchrützig lyt denn vor, wenn dè Faarblaan so gschtaaltet isch, dass sich d Züüg theoretisch nit in èm Baanhof, sondern uff dè freiè eingleisigè Streggi chrützèd (chrützè söllèd). Braktisch isch sell uumöglich, dõher müèn sich d Faardiènschtleiter vo dè benǒchbortè Baanhööf übber dè datsächliche Ort vo dè Zugchrützig im Einzelfall abschtimmè.

Bi hüüfig voschpôtetè Züüg erlaubt sèll è flexibleri Abwicklung vum Bedryb. Allerdings erhöht sèll Vofaarè s allgemeine Unfallrisiko, well d Bedrybssicherheit dõdemit vo dè sorgfältigè Diènschtuusüèbung vo dè bedeiligtè Ysèbaaner abhängt. Sit èm Frontalzämmèdätschè bi Warngau im Johr 1975 sin Luftchrützungè bi dè Ysèbaan z Dütschland nimmi zuèlässig. Bi uff Sicht faarendè Strõßèbaanè dõdegegè findet sell Vofaarè als Vospôtigsbuffer im Faarblaan bis hüt Vowendig.

### Spitzi Chrützig
D Abfaart von èm Zug sofort nõch dè Yfaart vom chrüzendè Gegèzug isch è spitzigi Chrüzung. Um sell zu bschlüünigè, git s i dè Faardiènschtvorschriftè in Form vom bedingtè Annaamevofaarè è Regelung, wo s Aabiètè vo eim Zug in bschtimmtè Fäll schu vor dè Aakumpft vom Gegèzug erlaubt.

### Fligendi Chrützungè
Doppelschpurinslè – wo sich uff dè freiè Streggi, im Aaschluss an èn Baanhof odder zwǜschè zwei Baanhööf befindè chönnèd – ermöglichèd sognannti *fligendi Chrptzungè*. Dõdeby müèn diè Züüg, wo chrützèd,  nit aahaltè, zmindescht sofèrn si püngtlich sin. Dè Faarblaan isch dõdeby asè uusglait, dass d Zugchrützung im Idealfall i dè Mitti vo dè Doppelschpurinslè übber d Bünni gòt. Dõdurch lôn sich chürzeri Faarzitè erreichè, well s Aahaltè- un Beschlüünigè wègkeit. Zuèdèmm wörd Energy ygschparèd. Dè Nõchdeil isch è möglichi Flankèfaart, wenn ein Lokfüürer s Uusfaarsignal i dè Halt-Schtellig übbersièt, well bi nèrè fligendè Chrützung dè Durchrutschwäg dütlich reduzyrt isch.

## Volegig vo Chrützungè
Im hüt wit vobreitetè Tagtvokeer findèd Zugchrützungè, vo Dagesrandlaagè abgsää, immer a dè glychè Baanhööf un uff dè glychè Linniè wôrend dè Sǜmetryminutè statt.

Bi größerer Voschpätig von èm Zug cha s abber sinnvoll sy, d Zugchrützig uff èn andrè, meischtens dè benõchbòrtè Baanhof zu volegè. D Volegig von èrè Chrützung isch nu denn gfòòrlos möglich, wenn alli Betroffenè dõdevo unterrichtet sin un sèll von èm Faardiènschtleiter voaalasst worrè isch. Um sell sicherzschtellè, isch d Volegig vo Chrützungè i dè Faardiènschtvorschrift bis is Detail greglèt. Sellèwäg muè d Kommunikation zwǜschè dè bedeiligtè Fahrdiènschtleiter feschtghaaltè wörrè, d Chrützungsvolegig muè i d Zugmeldebüècher ydrait worrè sy, s Zugpersonal muè mit schriftlichem Befèèl vo dè Chrützungsvolegig unterrichtet worrè sy. Gelegentlich cha auch dè Ysatz von èm Streggèblogg sinnvoll sy.

## Voruussetzigè
Für d Abwicklung von èrè Zugchrützung isch èn Baanhof erforderlich, wo nebbè m durchgängigè Hauptgleis no è Uuswychgleis hèt. Im einfachschtè Fall isch sell è Stumpfgleis, wo mit èrè Weichè a d Streggi aabundè isch. Aazahl, Laag un Uusschtattung vo dè Chrützungsbaanhööf sin uusschlaggèbend für d Leischtuġngsfähigkeit von èrè Streggi. Baanhööf, wo regelmäßigi Chrützungè stattfindèd, vofüègèd meischtems übber è Infraschtruktur, wo kein Vozögerung bi dè Durchfüürung vo dè Zugchrützung voursacht. Dezuè ghörd è beidsitig aabundenes Uuswychgleis mit èrè uusreichendè Längi, fèrngschtelltè Weichè un Signaal un – sofèrn d Streggi nit zentral gschtüèrèt wörd – au lokales Bedrybspersonal.

Für diè Reisendè isch d Yfaart vo Zuüg è potentièlli Gfòòr, welli durch baulichi Maßnaamè wiè Baanschteigunterfüürungè, Abschperrungè odder Schrankè reduzyrt wörd. In Chrützungsbaanhööf ohni söttigi Yrichtungè sin bedryblichi Regelungè i dè Baanhofsfaarorning un örtlichi Wysungè erforderlich, wo èn Zuègang zum Baanschteig bi Y- odder Uusfaart vom Gegèzug vohinderè duèt.

D Yfaart von èm Zug darf dè Gegèzug au bim Durchrutschè, d.&nbsp;h. bi dè Vorbyfaart am haltzeigendè Uusfaarsignaal, nit gfôôrdè. Diè glychzitigi Yfaart vo beidè Züüg isch nu denn zuèlässig, wenn dè Durchrutschwäg hinter m Signaal lang gnuèg odder mit Schutzweichè gsicherèt isch, sèll drǜfft im spezièllè uff fligendi Chrützungè, im allgemeinè au uff alli anderi Chrützungsvariantè zuè

## Zugbegegnig
D Vorbiifaart vo zwei Züüg i èrè unterschydlichè Faartrichtig uff unterschydlichè Gleis von èrè meegleisigè Streggi isch kei Zugchrüzig, sondern heißt **Zugbegegnig**.

## Weblinggs
I dè zweitè Hälfti vum Video sin è baar sequentièlli Zügchrützungè abglichtet

## Einzelnõchwys